
26-TA-1421: Noteikumu projekts (Grozījumi)
Grozījumi Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (31.12.2024.)

	Izsludināšana: 04.09.2026. 08:38

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 11.09.2026.)
Lūdzam anotācijas 3.sadaļas punktā “Cita informācija” svītrot vārdus “šobrīd vai turpmāk”, lai attiecīgi ievērotu iepriekšējā saskaņošanā piedāvāto redakciju, ka Valsts digitālās attīstības aģentūra noteikumu projektā paredzētos uzdevumus un funkcijas īstenos tai piešķirto valsts budžeta līdzekļu ietvaros, kā arī ieviešot attiecīgus ES fondu vai citas ārvalstu finanšu palīdzības instrumentu finansētus projektus.
Uzsveram, ka it īpaši šobrīd, kad valsts budžeta finansiālās iespējas ir ierobežotas (atbilstoši aktualizētai informācijai par makroekonomisko un fiskālo rādītāju prognozēm indikatīvā fiskālā telpa vidējā termiņā, t.i., 2027. – 2030. gadā, ir negatīva) un Likumā par budžetu un finanšu vadību noteikts uzdevums veikt izdevumu samazinājumu, ir būtiski apzināties, ka grozījumos paredzēto Valsts digitālās attīstības aģentūras atbildību dažādu uzdevumu un funkciju īstenošanā iestāde var nodrošināt esošo budžeta līdzekļu ietvaros, citādi noteikumu projekts nav atbalstāms tālākai virzībai, lai neradītu situāciju, ka apstiprināšanai tiek virzīts normatīvais regulējums bez finansiāla seguma.
Papildus norādām, ka situācijā, ja Valsts digitālai attīstības aģentūrai turpmākajos gados tiks piešķirti papildu valsts budžeta līdzekļi, lai uzlabotu tās uzdevumu un funkciju izpildi (piemēram, veicot izdevumu pārskatīšanu VARAM resora ietvaros), tad tie attiecīgajā brīdī būs iestādes rīcībā esošie budžeta līdzekļi. Turklāt, ja anotācijas 3.sadaļā pēc būtības tiek norādīts, ka ietekme uz budžetu nav, tad pie citas informācijas nav korekti norādīt piebildes par turpmāk piešķiramiem valsts budžeta līdzekļiem.
 
Piedāvātā redakcija
-
	Ņemts vērā
Anotācijas 3.sadaļas punktā “Cita informācija” svītroti vārdi “šobrīd vai turpmāk”, ievērojot, ka situācijā, ja Aģentūrai turpmākajos gados tiks piešķirti papildu valsts budžeta līdzekļi, lai uzlabotu tās uzdevumu un funkciju izpildi, tad tie attiecīgajā brīdī būs iestādes rīcībā esošie budžeta līdzekļi. 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 21.08.2026. 11:55

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 28.08.2026.)
Vēršam uzmanību, ka ir būtiski anotācijā sniegt informāciju, ka nolikumā paredzētās funkcijas un uzdevumus attiecīgā iestāde nodrošinās tai pieejamo līdzekļu ietvaros, attiecīgi nepiekrītam izziņā norādītajam skaidrojumam, ka netiek saskatīta nepieciešamība anotāciju papildināt ar attiecīgo informāciju. Ņemot vērā minēto, lūdzam anotācijas 3.sadaļas punktā “Cita informācija” norādīt, ka Valsts digitālās attīstības aģentūra noteikumu projektā paredzētos uzdevumus un funkcijas īstenos tai piešķirto valsts budžeta līdzekļu ietvaros, kā arī ieviešot attiecīgus ES fondu vai citas ārvalstu finanšu palīdzības instrumentu finansētus projektus.
 
Piedāvātā redakcija
-
	Ņemts vērā
Anotācija attiecīgi papildināta, ievērojot, ka piešķirtie valsts budžeta līdzekļi ir šobrīd vai nākotnē piešķirtie līdzekļi, kas rasti iekšēji pārskatot izdevumus un/vai ar citiem risinājumiem, vienlaikus veicot attiecīgas izmaiņas budžeta jomas normatīvajos aktos.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
8. Horizontālās ietekmes
	Iebildums (FM - 28.08.2026.)
Noteikumu projektā iekļautie grozījumi paredz Valsts digitālās attīstības aģentūru noteikt par atbildīgo Eiropas digitālās identitātes maka (EDIM) ieviešanā un darbības nodrošināšanā, uzturēšanā un attīstībā, nevis nosaka EDIM ieviešanu. Vēršam uzmanību, ka par EDIM ieviešanu Ministru kabineta 2026. gada 26. maija sēdē  ir izskatīts informatīvais ziņojums “Par eIDAS 2.0 regulas prasību ieviešanu” (Nr. 29 76. §) un EDIM ieviešanai saistošais projekts ir apstiprināts ar Ministru kabineta 2026. gada 13. augusta rīkojumu Nr. 483 “Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "Eiropas digitālās identitātes maka ieviešana Latvijā" pases apstiprināšanu”, kura anotācijas 8. sadaļā jau tika norādītas EDIM ieviešanas horizontālās ietekmes. Ņemot vērā minēto, lūdzam pārskatīt anotācijas 8. sadaļā sniegto informāciju, to precizējot vai svītrojot.

 
Piedāvātā redakcija
-
	Ņemts vērā
Anotācijas 8. sadaļa ir precizēta, norādot informāciju par institucionālās atbildības noteikšanu un tās ietekmi, savukārt 8.2.sadaļā "Cita informācija"  atsaucoties uz tiesību aktu anotācijām, kurās analizēta horizontālā ietekme saistībā ar EDIM, valsts mākoņdatošanas platformas ieviešanu un elektronisko iepirkumu sistēmas tehniskās infrastruktūras nodrošināšanu.  
	Anotācija (ex-ante)
8. Horizontālās ietekmes

	4.
	Noteikumu konsolidētā versija
2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu (turpmāk - e-pakalpojumi) izveidi, esošo informācijas sistēmu un e-pakalpojumu attīstību, uzturēšanu un lietotāju atbalstu.
	Priekšlikums (ZM - 27.08.2026.)
Viedās administrācijas un reģionālās attīstības ministrijas un Valsts digitālās attīstības aģentūras izstrādātā horizontālā Valsts pakalpojumu jomas IKT arhitektūra (apstiprināta 18.02.2026.; pieejama https://www.varam.gov.lv/lv/horizontalo-jomu-arhitekturas) vairs neparedz termina "e-pakalpojums" izmantošanu, nosakot, ka visi pakalpojumi pēc būtības jāveido digitāli un e-pakalpojumu atsevišķa izdalīšana nav akceptējama.
Ņemot vērā, ka grozījumi paredz pretējo - termina "pakalpojums" maiņu uz "e-pakalpojums", lūdzam pievērst uzmanību vienotas terminoloģijas izmantošanai un izvērtēt, vai Nolikuma grozījumos izmantotā terminoloģija nav pretrunā ar Valsts pakalpojumu jomas IKT arhitektūru.
Priekšlikums attiecas uz visiem turpmāk veiktajiem Nolikuma grozījumiem, kur tiek veikti labojumi, lai ieviestu terminu "e-pakalpojums".
Piedāvātā redakcija
-
	Nav ņemts vērā
Izvērtējot secināts, ka nolikuma grozījumu projektā izmantotā terminoloģija nav pretrunā ar Valsts pakalpojumu jomas IKT arhitektūru. Projektā nav paredzēta VDAA kompetences vai pakalpojumu klasifikācijas maiņa pēc būtības. Attiecīgais VDAA nolikuma grozījums ir redakcionāls un paredz vienīgi saīsinājuma ieviešanu turpmāk tekstā lietotajam terminam "e-pakalpojums". Vienlaikus vēršam uzmanību, ka spēkā esošais VDAA nolikums jau šobrīd atsevišķi regulē un nošķir VDAA kompetenci attiecībā uz pakalpojumiem un e-pakalpojumiem. Līdz ar to termina "e-pakalpojums" aizstāšana ar terminu "pakalpojums" radītu izmaiņas normatīvā regulējuma saturā un varētu paplašināt attiecīgo tiesību normu tvērumu, kas nav šā projekta mērķis. Tāpat norādāms, ka normatīvajos aktos pašlaik vēl nav ieviesta vienota pakalpojumu klasifikācija, kas nošķirtu: tikai klātienē saņemamus pakalpojumus; pakalpojumus, kurus iespējams saņemt gan elektroniski, gan klātienē; tikai elektroniski (digitāli) saņemamus pakalpojumus. Arī valsts pārvaldē nav noteikts mērķis pilnībā atteikties no klātienē saņemamiem pakalpojumiem vai pāriet uz pakalpojumu sniegšanu tikai elektroniskā veidā. Tādēļ pašreizējā regulējumā termina "e-pakalpojums" lietošana joprojām ir pamatota tajos gadījumos, kad nepieciešams identificēt pakalpojuma elektronisko nodrošināšanas vai saņemšanas veidu un saskaņā ar spēkā esošajos normatīvajos aktos lietoto terminoloģiju. Ņemot vērā minēto, kā arī to, ka nolikuma grozījumu projekts neparedz izmaiņas regulējuma saturā pēc būtības, nav pamata aizstāt terminu "e-pakalpojums" ar terminu "pakalpojums". 
	Noteikumu konsolidētā versija
2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu (turpmāk - e-pakalpojumi) izveidi, esošo informācijas sistēmu un e-pakalpojumu attīstību, uzturēšanu un lietotāju atbalstu.

	Izsludināšana: 24.07.2026. 08:53

	5.
	Anotācija (ex-ante)
Anotācijas (ex-ante) nosaukums
	Iebildums (SAM - 06.08.2026.)
Anotācijas 8.1.1., 8.1.2. un 8.1.3. apakšpunktā norādīts, ka noteikumu projekts neietekmē publisku pakalpojumu attīstību, valsts un pašvaldību informācijas un komunikācijas tehnoloģiju attīstību un informācijas sabiedrības politikas īstenošanu.
Eiropas digitālās identitātes maka ieviešana pēc būtības ir saistīta ar valsts mēroga digitālās identitātes infrastruktūras izveidi un attīstību, publisko elektronisko pakalpojumu piekļuves un izmantošanas pilnveidošanu, valsts IKT arhitektūras attīstību, kā arī informācijas sabiedrības politikas īstenošanu. Līdz ar to anotācijā norādītais secinājums, ka noteikumu projekts minētās jomas neskar, nav pietiekami pamatots un neatspoguļo noteikumu projektā paredzēto funkciju faktisko tvērumu.
Lūdzam precizēt anotācijas 8.1.1., 8.1.2. un 8.1.3. apakšpunktu, norādot, ka projekts attiecīgās jomas skar, un papildināt anotāciju ar ietekmes aprakstu, tostarp skaidrojot:
- kā Eiropas digitālās identitātes maka ieviešana ietekmēs publisko e-pakalpojumu attīstību un to tehnisko pielāgošanu;
- kādi valsts un pašvaldību IKT infrastruktūras, sistēmu integrācijas un koplietošanas risinājumu attīstības pasākumi būs nepieciešami;
- kā projekts iekļaujas valsts digitālās identitātes un informācijas sabiedrības politikas īstenošanā.
Piedāvātā redakcija
-
	Ņemts vērā
Anotācijas 8.1.1., 8.1.2. un 8.1.3. apakšpunkts attiecīgi papildināts ar informāciju par projekta ietekmi uz publisko pakalpojumu attīstību, valsts un pašvaldību informācijas un komunikācijas tehnoloģiju attīstību un informācijas sabiedrības politikas īstenošanu.
	Anotācija (ex-ante)
Anotācijas (ex-ante) nosaukums

	6.
	Noteikumu konsolidētā versija
2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu (turpmāk - e-pakalpojumi) izveidi, esošo informācijas sistēmu un e-pakalpojumu attīstību, uzturēšanu un lietotāju atbalstu.
	Iebildums (SAM - 06.08.2026.)
Lūdzam VDAA nolikuma projektā pašlaik ietvert tikai tās jaunās funkcijas, kuru piešķiršana VDAA izriet no jau pieņemtiem atsevišķiem  lēmumiem, tostarp Eiropas digitālās identitātes maka un valsts mākoņdatošanas pakalpojumu platformas nodrošināšanu. Nav atbalstāma VDAA darbības mērķa priekšlaicīga paplašināšana, nosakot VDAA par valsts mēroga IKT kompetenču centru ar vispārēju mandātu veidot, attīstīt un uzturēt citu institūciju informācijas sistēmas, kamēr Ministru kabinetā nav izskatīts informatīvais ziņojums 26-TA-1866 "Priekšlikumi informācijas un komunikācijas tehnoloģiju pārvaldības pārmaiņām"  un nav apstiprināts digitālās attīstības un atbalsta pakalpojumu centra darbības modelis. Šāda rīcība priekšlaicīgi nostiprinātu vienu no vēl saskaņošanā esošajiem institucionālajiem risinājumiem, nenosakot pakalpojumu tvērumu, finansēšanas kārtību, sistēmu nodošanas nosacījumus un atbildības sadalījumu starp VDAA un nozaru institūcijām. Nolikuma 2. punktā VDAA jau tiek definēta kā valsts IKT kompetenču centrs, kurš nodrošina arī citu institūciju sistēmu izveidi, attīstību, uzturēšanu un lietotāju atbalstu. Tas nav tikai tehnisks precizējums — tas ir plašs institucionāls mandāts. Savukārt informatīvā ziņojuma protokollēmuma projekts paredz tikai līdz 2027. gada 27. februārim izstrādāt Digitālās attīstības un atbalsta pakalpojumu centra darbības modeli.
Piedāvātā redakcija
-
	Nav ņemts vērā
Aģentūras nolikuma 2.punktā ar noteikumu projektu tiek veikti tikai tehniski (redakcionāli) grozījumi, jo kompetence attiecībā uz citu institūciju informācijas sistēmām ir noteikta jau šobrīd spēkā esošajā Aģentūras nolikuma redakcijā. Minētais regulējums varētu tikt pārskatīts pēc informatīvā ziņojuma Nr.26-TA-1866 "Priekšlikumi informācijas un komunikācijas tehnoloģiju pārvaldības pārmaiņām" apstiprināšanas, atbilstoši tajā norādītajam vērtējot nepieciešamību precizēt Aģentūras kompetenci.
Iebildumā minētais Aģentūras darbības mērķis ar noteikumu projektu netiek noteikts no jauna. Ministru kabineta 2016. gada 14. jūnija noteikumu Nr. 375 “Valsts digitālās attīstības aģentūras nolikums” 2. punkts jau šobrīd noteic, ka Aģentūras darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu izveidi, esošo sistēmu un pakalpojumu attīstību, uzturēšanu un lietotāju atbalstu. Minētais regulējums noteikts Ministru kabineta 2024. gada 17. decembra noteikumu Nr. 825 “Grozījumi Ministru kabineta 2016. gada 14. jūnija noteikumos Nr. 375 “Valsts reģionālās attīstības aģentūras nolikums”” redakcijā.  
Projektā paredzētās izmaiņas 2. punktā ir terminoloģiskas: tiek ieviests saīsinājums “e-pakalpojumi”, kā arī formulējums “esošo sistēmu” precizēts, lietojot formulējumu “esošo informācijas sistēmu”. Tādējādi ar noteikumu projektu Aģentūrai netiek piešķirts jauns vispārējs mandāts citu institūciju informācijas sistēmu izveidei, attīstībai, uzturēšanai vai lietotāju atbalstam. Tas atbilst anotācijā norādītajam projekta mērķim precizēt un papildināt Aģentūras funkcijas un uzdevumus konkrētajās projektā regulētajās jomās, nevis noteikt jaunu Aģentūras darbības institucionālo modeli. 
Informatīvajā ziņojumā 26-TA-1866 "Priekšlikumi informācijas un komunikācijas tehnoloģiju pārvaldības pārmaiņām" paredzētā Digitālās attīstības un atbalsta pakalpojumu centra darbības modeļa izstrāde ir atsevišķs process, kura ietvaros risināmie jautājumi par centra darbības modeli, pakalpojumu tvērumu, finansēšanas kārtību, sistēmu nodošanas nosacījumiem, kā arī kompetenču un atbildības sadalījumu starp institūcijām nav šā noteikumu projekta priekšmets.

 
	Noteikumu konsolidētā versija
2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu (turpmāk - e-pakalpojumi) izveidi, esošo informācijas sistēmu un e-pakalpojumu attīstību, uzturēšanu un lietotāju atbalstu.

	7.
	Noteikumu konsolidētā versija
4.30. nodrošina Eiropas digitālās identitātes maka funkcijas īstenošanai nepieciešamos koplietošanas risinājumus uzticamības pakalpojumu un elektroniskās identifikācijas jomā;
	Iebildums (SAM - 06.08.2026.)
Noteikumu projekta 4.30. apakšpunkts noteic, ka Valsts digitālās attīstības aģentūra nodrošina Eiropas digitālās identitātes maka funkcijas īstenošanai nepieciešamos koplietošanas risinājumus uzticamības pakalpojumu un elektroniskās identifikācijas jomā. Tomēr ne noteikumu projektā, ne anotācijā nav skaidrots, kādi konkrēti risinājumi ar šo formulējumu tiek saprasti, kāds būs to funkcionālais tvērums un kā tie tiks nodalīti no jau esošo elektroniskās identifikācijas un kvalificētu uzticamības pakalpojumu sniedzēju nodrošinātajiem pakalpojumiem. Pašreizējais formulējums ir pārāk plašs un pieļauj interpretāciju, ka Aģentūrai tiek piešķirta kompetence ne tikai nodrošināt tehnisku integrācijas vai koplietošanas infrastruktūru, bet arī veidot un finansēt jaunus elektroniskās identifikācijas vai uzticamības pakalpojumus, kas pēc būtības var pārklāties ar jau esošu pakalpojumu sniedzēju, tostarp LVRTC, kompetenci un sniegtajiem pakalpojumiem. Lūdzam papildināt anotāciju ar detalizētu skaidrojumu par 4.30. apakšpunktā minēto koplietošanas risinājumu saturu, finansēšanas modeli un to nodalījumu no esošo elektroniskās identifikācijas un uzticamības pakalpojumu sniedzēju nodrošinātajiem pakalpojumiem, un/vai precizēt 4.30.apakšpunkta redakciju, piemēram, šādi:  “4.30. nodrošina Eiropas digitālās identitātes maka darbību un tā integrāciju ar uzticamības pakalpojumu un elektroniskās identifikācijas risinājumiem atbilstoši normatīvajos aktos noteiktajam kompetences sadalījumam”.
 
Piedāvātā redakcija
4.30. nodrošina Eiropas digitālās identitātes maka darbību un tā integrāciju ar uzticamības pakalpojumu un elektroniskās identifikācijas risinājumiem atbilstoši normatīvajos aktos noteiktajam kompetences sadalījumam.
	Ņemts vērā
Precizēta noteikumu projekta 4.30. apakšpunkta redakcija, skaidri nosakot Aģentūras kompetences tvērumu, proti, nodrošināt EDIM darbību un tā darbībai nepieciešamo tehnisko integrāciju ar elektroniskās identifikācijas un uzticamības pakalpojumu sniedzēju nodrošinātajiem risinājumiem. Noteikumu projekta 4.30. apakšpunkts pats par sevi nepiešķir Aģentūrai elektroniskās identifikācijas vai uzticamības pakalpojumu sniedzēja kompetenci. 
Anotācija precizēta atbilstoši noteikumu projekta 4.30. apakšpunkta jaunajai redakcijai, skaidrojot, ka Aģentūras uzdevums ir nodrošināt Eiropas digitālās identitātes maka darbību un tā darbībai nepieciešamo tehnisko integrāciju ar elektroniskās identifikācijas un uzticamības pakalpojumu sniedzēju nodrošinātajiem risinājumiem. 
	Noteikumu konsolidētā versija
4.30. nodrošina Eiropas digitālās identitātes maka darbību un tā darbībai nepieciešamo tehnisko integrāciju ar elektroniskās identifikācijas un uzticamības pakalpojumu sniedzēju nodrošinātajiem risinājumiem;

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 07.08.2026.)
Lūdzam anotācijas 3.sadaļas punktā “Cita informācija” norādīt, ka Valsts digitālās attīstības aģentūra noteikumu projektā paredzētos uzdevumus un funkcijas īstenos tai piešķirto valsts budžeta līdzekļu ietvaros.
 
Piedāvātā redakcija
-
	Nav ņemts vērā
Izvērtēts, netiek saskatīta nepieciešamība anotāciju papildināt ar attiecīgo informāciju.
 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	9.
	Noteikumu konsolidētā versija
3.8. Eiropas digitālās identitātes maka ieviešana un darbības nodrošināšana, uzturēšana un attīstība;
	Priekšlikums (SAM - 06.08.2026.)
Lūdzam izvērtēt iespēju atbilstoši precizēt 3.8. apakšpunkta redakciju vai papildināt anotāciju ar skaidrojumu, skaidri norādot, ka Aģentūras kompetence attiecas uz Latvijas nacionālā Eiropas digitālās identitātes maka ieviešanu un ar to saistītās infrastruktūras nodrošināšanu, vienlaikus nodrošinot savietojamību ar citu Eiropas Savienības dalībvalstu Eiropas digitālās identitātes makiem atbilstoši eIDAS 2.0 regulas prasībām. Tas novērstu iespējamas interpretācijas, ka Aģentūras kompetence aptver visu Eiropas digitālās identitātes maku ekosistēmu vai ir saistīta tikai ar viena maka izveidi, neakcentējot pārrobežu savietojamības nodrošināšanu.
Piedāvātā redakcija
-
	Ņemts vērā
Anotācija papildināta ar skaidrojumu, ka Aģentūras kompetence attiecas uz Latvijas nacionālā Eiropas digitālās identitātes maka ieviešanu un ar to saistītās infrastruktūras nodrošināšanu, vienlaikus nodrošinot savietojamību ar citu Eiropas Savienības dalībvalstu digitālās identitātes makiem atbilstoši eIDAS 2.0 regulas prasībām. Aģentūras kompetence neaptver visu Eiropas Savienības dalībvalstu digitālās identitātes maku ieviešanu un darbības nodrošināšanu, uzturēšanu un attīstību.
	Noteikumu konsolidētā versija
3.8. Eiropas digitālās identitātes maka ieviešana un darbības nodrošināšana, uzturēšana un attīstība;

	10.
	Noteikumu konsolidētā versija
4.9. sadarbībā ar kredītiestādēm nodrošina e-pakalpojumu saņēmēju darījumu samaksu;
	Priekšlikums (TM - 04.08.2026.)
Tieslietu ministrijā ir izskatīts Viedās administrācijas un reģionālās attīstības ministrijas sagatavotais Ministru kabineta noteikumu projekts “Grozījumi Ministru kabineta 2016. gada 14. jūnija noteikumos Nr.375 “Valsts digitālās attīstības aģentūras nolikums”” (turpmāk – projekts) un par to izsakām šādu priekšlikumu.
Projekta 10. punktā paredzēto Ministru kabineta 2016. gada 14. jūnija noteikumu Nr.375 “Valsts digitālās attīstības aģentūras nolikums” (turpmāk – noteikumi) 4.9. apakšpunktu piedāvājam izvērtēt un precizēt vai svītrot, jo projekta 10. punktā paredzētais noteikumu 4.9. apakšpunkts ir identisks spēkā esošajai noteikumu normai, proti, grozījums tajā netiek veikts. Papildus norādām, ka grozījums noteikumu 2.punktā par saīsinājuma "e-pakalpojums" veidošanu neietekmē šo apakšpunktu.
Piedāvātā redakcija
-
	Ņemts vērā
Veikts tehnisks precizējums, iepriekš projekta 10. punktā paredzētais noteikumu 4.9. apakšpunkts svītrots.
	Noteikumu konsolidētā versija
-



